rejauldu/bengali-wikipedia huggingface dataset:
দেবী ১৯৬০ সালের সত্যজিৎ রায় পরিচালিত একটি বাংলা চলচ্চিত্র। ছবিটিতে বিভিন্ন চরিত্রে অভিনয় করেছেন শর্মিলা ঠাকুর, ছবি বিশ্বাস, সৌমিত্র চট্টোপাধ্যায়, অনিল চট্টোপাধ্যায়, করুণা বন্দ্যোপাধ্যায়।   কাহিনী সংক্ষেপ  ছবিটার ঘটনা সাজানো হয়েছে ১৮৬০ সালে চাঁদপুরে । দয়াময়ী ও তার স্বামী তার বড় ভাইয়ের (কালীকিঙ্কর রায়)সাথে থাকে। এলাকার ভেতর তিনি একজন নামকরা মানুষ । যখন দয়াময়ীর স্বামী কলিকাতায় চলে যায় পড়া লেখা করার জন্য, তখন দয়াময়ী তার বুড়ো শশুরকে দেখা-শুনা করতে শুরু করে। তার এক পাশে খোকা থাকে যার সাথে তার বড় একটি বন্ধুত্ব শুরু হয়।পরে তিনি একটি স্বপ্ন দেখে যেখানে দয়াময়ীকে তিনি মা কালীর রূপে দেখেন। তিনি বলেন যে সে পূজার করার যোগ্য। যখন একটি মৃত্যুর ছেলে দয়াময়ীর চরণে থাকে, তখন সে সুস্থ হয়ে উঠে এবং খবরটা প্রকাশ হয়। অনেকে সাহায্য চায়। যখন দয়াময়ীর স্বামী এই ঘটনা শুনতে পারে, সে ফিরে আসে। সে এই ভুল প্রথাকে ঠিক করতে বলে।  তারপরে সে দয়াময়ীকে অন্য জায়গায় নিয়ে যেতে চেষ্টা করে। কিন্তু তিনিও এটার উপর বিশ্বাসী যে সেটা থেকে চলে আসতে পারছে না। খোকা তখন অসুস্থ হয়ে পড়ে এবং মারা যায় দয়াময়ীর হাতে। শেষ দৃশ্যে দয়াময়ী দৌড়াতে দৌড়াতে একটি মাঠে অদৃশ্য হয়ে যায়।   শ্রেষ্ঠাংশে   শর্মিলা ঠাকুর - দয়াময়ী  ছবি বিশ্বাস - কালীকিঙ্কর রায়  সৌমিত্র চট্টোপাধ্যায় - উমাপ্রসাদ  অনিল চট্টোপাধ্যায় - ভুদেব  করুণা বন্দ্যোপাধ্যায় - হারাসুন্দরী  পূর্ণেন্দু মুখার্জী - তারাপ্রসাদ  অর্পণ চৌধুরী - খোকা  কালী সরকার - প্রেফেসর সরকার   কলাকুশলীবৃন্দ   পরিচালক: সত্যজিৎ রায়  স্ক্রিনপ্লে লিখেছেন: সত্যজিৎ রায়, প্রভাত কুমার মুখার্জীর দেবী (শর্ট ফিল্ম) থেকে  চলচ্চিত্র প্রজেজনা: সুব্রত মিত্র  এডিটিং: দুলাল দত্ত  শব্দ: দুর্গাদাশ মিত্র  সংগীতঃ ওস্তাদ আলী আকবর খান  শিল্প নির্দেশনাঃ বানসি চন্দ্রগুপ্তা   পুরস্কার   এই ছবিটি জাতীয় চলচ্চিত্র পুরস্কার এ সর্বোত্তম বৈশিষ্ট্যপূর্ণ বাংলা ছায়াছবির জন্য রাষ্ট্রপতি রৌপ্য পদক পেয়েছে ১৯৬০ সালে এবং ১৯৬২ সালের কান চলচ্চিত্র উৎসব এ পালমে ডি'অর এ জন্য মনোনীত হয়েছিল ।   আরও দেখুন   বাংলাদেশের চলচ্চিত্র  বাংলা চলচ্চিত্র  বাংলাদেশী চলচ্চিত্রের তালিকা  বাংলাদেশী চলচ্চিত্রশিল্পীদের তালিকা   বহিঃসংযোগ     satyajitray.org   তথ্যসূত্র   বিষয়শ্রেণী:১৯৬০-এর চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:হিন্দুধর্ম সম্পর্কিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯শ শতাব্দীর পটভূমিতে চলচ্চিত্র
বোয়িং এফ/এ-১৮ই/এফ সুপার হরনেট দ্বৈত ইঞ্জিন, বিমানবাহী রণতরী-সক্ষম, বহুভূমিকাযুক্ত বৈশিষ্ট্য সহ ম্যাকডোনেল ডগলাস এফ/এ-১৮ হরনেটের উপর ভিত্তি করে নির্মিত যুদ্ধ বিমান। এফ/এ-১৮ই একক আসন ও এফ/এ-১৮এফ ট্যান্ডেম-আসন বিশিষ্ট সংস্করণসমূহ  এফ/এ-১৮সি ও ডি হরনেটের থেকে বৃহত্তর ও আরও উন্নত অন্তরক সহগ (ডেরাইভেটিভ)।  সুপার হরনেট একটি অভ্যন্তরীণ ২০ মিমি এম৬১ ঘূর্ণনশীল কামান রয়েছে এবং বিমানটি বায়ু থেকে বায়ুতে নিক্ষেপযোগ্য ক্ষেপণাস্ত্র ও বায়ু থেকে ভূমিতে নিক্ষেপযোগ্য অস্ত্র বহন করতে সক্ষম। অতিরিক্ত জ্বালানী পাঁচটি বহিরাগত জ্বালানী ট্যাঙ্কের মাধ্যমে বহন করা যেতে পারে এবং একটি বহিরাগত বায়ু থেকে বায়ুতে জ্বালানি ভরার ব্যবস্থা যুক্ত করে বিমানটি বায়ুবাহিত ট্যাংকার হিসাবে সজ্জিত করা যেতে পারে।  ম্যাকডোনেল ডগলাস দ্বারা নির্মিত ও প্রাথমিক প্রযোজনায় সুপার হরনেট ১৯৯৫ সালে প্রথম উড্ডয়ন করে। আগের মাসে ম্যাকডোনেল ডগলাস ও বোয়িংয়ের একীভূত হওয়ার পরে, ১৯৯৭ সালের গোড়ার দিকে কম-হারের উৎপাদন ১৯৯৭ সালের সেপ্টেম্বর মাসে সম্পূর্ণ হারের উৎপাদন দিয়ে শুরু হয়। সুপার হরনেট ২০০৬ সালে অবসরপ্রাপ্ত গ্রামেন এফ-১৪ টমক্যাটের পরিবর্তে ১৯৯৯ সালে মার্কিন যুক্তরাষ্ট্রের নৌবাহিনীর বহরের পরিষেবায় প্রবেশ করে; সুপার হরনেট মূল হরনেটের পাশাপাশি পরিষেবায় নিযুক্ত রয়েছে। রয়্যাল অস্ট্রেলিয়ান এয়ার ফোর্স (আরএএএফ) ১৯৮৪ সাল থেকে এফ/এ-১৮এ বিমানকে প্রধান যুদ্ধ বিমান হিসাবে পরিচালনা করে আসছে, বিমানবাহিনীর পুরাতন  জেনারেল ডায়নামিক্স এফ-১১১সি বহরকে ২০০৭ সালে এফ/এ-১৮এফ দ্বারা প্রতিস্থাপনের নির্দেশ প্রদান করা হয়। আরএএএফ সুপার হরনেট ২০১০ সালের ডিসেম্বর মাসে পরিষেবায় প্রবেশ করে।  তথ্যসূত্র  বিষয়শ্রেণী:বোয়িং সামরিক বিমান বিষয়শ্রেণী:৪.৫ প্রজন্মের যুদ্ধ বিমান বিষয়শ্রেণী:দ্বৈত-ইঞ্জিন বিষয়শ্রেণী:চতুর্থ প্রজন্মের যুদ্ধবিমান বিষয়শ্রেণী:আক্রমনাত্বক বিমান বিষয়শ্রেণী:বহন ভিত্তিক বিমান বিষয়শ্রেণী:যুদ্ধ বিমান বিষয়শ্রেণী:নৌ বিমানচালনা বিষয়শ্রেণী:১৯৯৫-এ প্রথম উড়া বিমান
thumb জাভিদ আহমেদ দার হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে রাফিয়াবাদ বিধানসভা কেন্দ্রের প্রতিনিধিত্ব করছেন।  ১৬ অক্টোবর ২০২৪-এ দার নবগঠিত জম্মু ও কাশ্মীর সরকারের মন্ত্রিপরিষদ মন্ত্রী হিসাবে শপথ নেন। ১৮ অক্টোবর ২০২৪-এ মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহার জারি করা আদেশের পর দারকে কৃষি উৎপাদন, গ্রামীণ উন্নয়ন ও পঞ্চায়েতি রাজ, সমবায় এবং নির্বাচনের দায়িত্ব দেওয়া হয়।   ব্যক্তিগত জীবন  দার জম্মু ও কাশ্মীরের রাফিয়াবাদ অঞ্চলের লাদুরা গ্রামে জন্মগ্রহণ করেন। তিনি বিবাহিত এবং লাডুরায় তার পরিবারের সাথে থাকেন।   শিক্ষাগত পটভূমি  তার দ্বাদশ শ্রেণির পরীক্ষায় উত্তীর্ণ হওয়ার পর দার পুনেতে চলে যান পুনে বিশ্ববিদ্যালয়ে উচ্চ শিক্ষার জন্য। যেখানে তিনি ১৯৯৭ সালে বাণিজ্যে স্নাতক সম্পন্ন করেন। পরের বছর তিনি ব্যবসায় প্রশাসনে মাস্টার্স (এমবিএ) প্রোগ্রামের জন্য নথিভুক্ত হন। তবে দুই সেমিস্টার শেষ করে ১৯৯৮ সালে বাবার আকস্মিক মৃত্যুতে তাকে দেশে ফিরতে হয়।   রাজনৈতিক কর্মজীবন  দারের রাজনৈতিক কর্মজীবন ২০০২ সালে তার পিতা মুহাম্মদ ইউসুফ দারে মৃত্যুর পর শুরু হয়। তার পিতা একজন প্রবীণ রাজনীতিবিদ এবং মুফতি মোহাম্মদ সাঈদের ঘনিষ্ঠ সহযোগী ছিলেন। প্রাথমিকভাবে জাভিদ পিপলস ডেমোক্রেটিক পার্টিতে (পিডিপি) যোগ দেন এবং একই বছর তার প্রথম বিধানসভা নির্বাচনে প্রতিদ্বন্দ্বিতা করেন, যদিও তিনি জয়ী হননি। পিডিপির সাথে ছয় বছর কাটানোর পর তিনি ২০০৮ সালে জম্মু ও কাশ্মীর ন্যাশনাল কনফারেন্সে কৌশলগত পরিবর্তন করেন। ফারুক আবদুল্লাহর সমর্থিত, তিনি প্রতিদ্বন্দ্বিতা করেন এবং রাফিয়াবাদ বিধানসভা আসনে জয়লাভ করেন এবং তার পিডিপি প্রতিপক্ষ দিলওয়ার মীরকে পরাজিত করেন। এই বিজয়ের পর দারকে সড়ক ও বিল্ডিং (আরএন্ডবি) বিভাগের তত্ত্বাবধানে প্রতিমন্ত্রী নিযুক্ত করা হয়। যদিও তিনি একটি শক্তিশালী পিডিপি তরঙ্গের মধ্যে ২০১৪ সালের নির্বাচনে তার আসন হারান। তিনি ২০২৪ সালে একটি উল্লেখযোগ্য প্রত্যাবর্তন করেন। তিনি ৯২০২ ভোটের উল্লেখযোগ্য ব্যবধানে রাফিয়াবাদ নির্বাচনী আসনে জয়লাভ করেন।Geelani, Syed Rizwan (2024-10-16). "Javed Ahmad Dar: From commerce graduate to 2-time cabinet minister". Greater Kashmir. Retrieved 2024-10-19. শ্রীনগরের শের-ই-কাশ্মীর ইন্টারন্যাশনাল কনভেনশন সেন্টারে (SKICC) কৃষি উৎপাদন, গ্রামীণ উন্নয়ন ও পঞ্চায়েতি রাজ, সমবায় এবং নির্বাচনের ক্যাবিনেট মন্ত্রী হিসেবে শপথ গ্রহণের মাধ্যমে বিধানসভায় তার প্রত্যাবর্তন চিহ্নিত করা হয়।   তথ্যসূত্র   বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:বারমুলা জেলার ব্যক্তি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:বিলাসবহুল মোটর গাড়ি প্রস্তুতকারক বিষয়শ্রেণী:মার্কিন যুক্তরাষ্ট্রের বৈদ্যুতিক যানবাহন প্রস্তুতকারক বিষয়শ্রেণী:ব্যাটারি বৈদ্যুতিক যানবাহন প্রস্তুতকারক বিষয়শ্রেণী:ক্যালিফোর্নিয়া ভিত্তিক মোটর গাড়ি প্রস্তুতকারক বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি বিষয়শ্রেণী:অস্টিন, টেক্সাস ভিত্তিক প্রস্তুতকারক কোম্পানি বিষয়শ্রেণী:ইলন মাস্ক বিষয়শ্রেণী:মার্কিন মার্কা বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:ব্যাটারি চালিত বৈদ্যুতিক যানবাহন প্রস্তুতকারক বিষয়শ্রেণী:ক্যালিফোর্নিয়া ভিত্তিক মোটরযান প্রস্তুতকারক
মৌলভীবাজার সরকারি কলেজ বাংলাদেশের মৌলভীবাজার জেলায় অবস্থিত একটি সরকারি কলেজ। এই কলেজটি মৌলভীবাজার কলেজ নামেও পরিচিত। এটি ১৯৫৬ সালে প্রতিষ্ঠিত হয়। এতে আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজটি রাজনৈতিক অস্থিরতা থেকে মুক্ত হওয়ায় উপজেলার অন্যতম  কলেজের স্বীকৃতি পেয়েছে।Moulvibazar Govt College  মৌলভীবাজার সদর উপজেলা | বাংলাদেশ জাতীয় তথ্য বাতায়ন  ডিগ্রি পাশ  বি.এ.  বি.এস.এস.  বি.এস.সি.  বি.বি.এস.  স্নাতক সম্মান   মৌলভীবাজার সরকারি কলেজে ১২টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে।মৌলভীবাজার সরকারি কলেজে শিক্ষক-সংকট  দৈনিক প্রথম আলো   | ১২ অক্টোবর, ২০১৭  ইংরেজি  বাংলা  দর্শন  ইতিহাস  ইসলামের ইতিহাস  হিসাববিজ্ঞান  রাষ্ট্রবিজ্ঞান  অর্থনীতি  ইংরেজি  ব্যবস্থাপনা  উদ্ভিদবিজ্ঞান  গণিত  স্নাতকোত্তর মৌলভীবাজার সরকারি কলেজে ১২টি বিষয়ে অনার্স ও ১২টি বিষয়ে মাস্টার্স কোর্স চালু রয়েছে।  ইংরেজি    বাংলা  দর্শন   ইতিহাস   ইসলামের ইতিহাস     হিসাববিজ্ঞান   রাষ্ট্রবিজ্ঞান   অর্থনীতি  ইংরেজি  ব্যবস্থাপনা  উদ্ভিদ বিজ্ঞান   গণিত থাম্ব|শেখ হাসিনা একাডেমিক কাম এক্সামিনেশন হল, মৌলভীবাজার সরকারি কলেজ  কম্পিউটার ল্যাবরেটরি সার্বক্ষণিক ইন্টারনেট সুবিধা সংবলিত একটি অত্যাধুনিক কম্পিউটার ল্যাবরেটরি স্থাপন করা হয়েছে। সম্প্রতি কলেজের জন্য একটি ওয়েবসাইট খোলা হয়েছে।  শারীরিক শিক্ষা শারীরিক শিক্ষা হল শরীরচর্চা শিক্ষা অর্থাৎ শারীরিক অনুশীলন, খেলাধুলো এবং স্বাস্থ্যবিধি সম্পর্কে নিয়মিত নির্দেশ প্রক্রিয়াকে বোঝায়।  শারীরিক শিক্ষা শব্দটি সাধারণত মাধ্যমিক ও উচ্চমাধ্যমিক এ শিক্ষার সঙ্গে জড়িত।  যেহেতু সরকার উচ্চমাধ্যমিক এ এই বিষয়টি পাঠ্যবই হিসেবে এখনো স্বীকৃতি দেয়নি সেহেতু এই বিভাগ বর্তমানে খেলাধুলো আয়োজন এবং পরিচালনা করার মধ্যেই তার দায়িত্ব পালন করে যাচ্ছেন।  মৌলভীবাজার সরকারি কলেজে শারীরিক শিক্ষা বিভাগটি ২০০৫ সালে প্রতিষ্ঠিত হয় এবং অদ্যবধি সকলের সাহায্যে বিভাগটি সুনামের সহিত তার দায়িত্ব যথাযথভাবে পালন করে যাচ্ছেন।  আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়  তথ্যসূত্র  বহিঃসংযোগ  মাধ্যমিক ও উচ্চশিক্ষা অধিদপ্তর  বিষয়শ্রেণী:মৌলভীবাজার জেলার মহাবিদ্যালয় বিষয়শ্রেণী:১৯৫৬-এ প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
thumb|জিয়াউদ্দিন তারিক আলী  জিয়াউদ্দিন তারিক আলী (১৯৪৫-২০২০) একজন বাংলাদেশী সংস্কৃতিকর্মী ও মুক্তিযুদ্ধ জাদুঘরের ট্রাস্টি ও সম্মিলিত সামাজিক আন্দোলনের সভাপতি ছিলেন।  কর্মজীবন জিয়াউদ্দিন তারিক আলীর জন্ম ১৯৪৫ সালে।  পেশায় প্রকৌশলী তারিক আলী যৌবনের শুরু থেকেই ছিলেন সঙ্গীত নিবেদিত। বুলবুল ললিতকলা একাডেমিতে তার সঙ্গীতশিক্ষণ এবং ছায়ানটের সঙ্গে আজীবন সম্পৃক্ততা। ১৯৭০-৭১ সালে গণসঙ্গীতের দলের হয়ে রাজপথে গান গেয়ে বেরিয়েছেন। মুক্তিযুদ্ধের শুরুতেই তিনি সীমান্ত পাড়ি দিয়ে লড়াইয়ে যোগ দেন। মুক্তিসংগ্রামী শিল্পী দলের সদস্য হয়ে শরণার্থী শিবির, মুক্তিযোদ্ধা ক্যাম্প, মুক্ত এলাকায় যোদ্ধাদের গানের মাধ্যমে উদ্বুদ্ধকরণে এ দলের ছিল বিশেষ ভূমিকা। লিয়ার লেভিন ধারণ করা সেই দলের সাংস্কৃতিক কর্মকাণ্ডের ফুটেজ কয়েক দশক পর উদ্ধার করেন তারেক মাসুদ ও ক্যাথরিন মাসুদ। এ সময় তাদের সঙ্গীত ছিলেন নিউ জার্সিতে কর্মরত জিয়াউদ্দিন তারিক আলী। পরে তারেক মাসুদ নির্মিত ‘মুক্তির গান’ প্রামাণ্যচিত্র তরুণদের বিপুলভাবে আলোড়িত করে। তারিক আলী ছিলেন এ প্রামাণ্যচিত্রের কেন্দ্রীয় ব্যক্তিত্ব। ১৯৯৬ সালে মুক্তিযুদ্ধ জাদুঘর প্রতিষ্ঠায় উদ্যোগী আটজন ট্রাস্টির অন্যতম। সেই থেকে মুক্তিযুদ্ধ জাদুঘর হয়ে ওঠে তার সব কর্মকাণ্ডের কেন্দ্রবিন্দু। আগারগাঁওয়ে বিশালাকার নতুন জাদুঘর নির্মাণ কাজের তিনি ছিলেন প্রধান সমন্বয়ক। মুক্তিযুদ্ধ জাদুঘরের অবকাঠামো ও কর্মধারার সবখানে জড়িয়ে আছে তার হাতের ছোঁয়া।  মৃত্যু তারিক আলী ২০২০ সালের ১০ সেপ্টেম্বর করোনা ভাইরাসে আক্রান্ত হয়ে ঢাকার শ্যামলীর বাংলাদেশ স্পেশালাইজড হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০২০-এ মৃত্যু
কল্যাণী রায় (জন্ম: ১৪ জানুয়ারী ১৯৬৭) একজন ভারতীয় রাজনীতিবিদ, তিনি ভারতীয় জনতা পার্টির প্রতিনিধিত্ব করেছেন এবং ত্রিপুরার বিধানসভার বর্তমান সরকারের চিফ হুইপ এবং ২০১৮ সালের মার্চ থেকে তেলিয়ামুরা আসনের বিধায়ক হিসাবে দায়িত্ব পালন করছেন। তিনি ভারতের ত্রিপুরা রাজ্যে সরকারী চিফ হুইপের দায়িত্ব প্রাপ্ত প্রথম মহিলা।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ত্রিপুরা বিধানসভার নারী সদস্য
বেনি অ্যান্ড বাবলু ২০১০ সালের একটি বলিউড ব্যঙ্গাত্মক কমেডি চলচ্চিত্র, যা প্রযোজনা করেছেন উমেশ চৌহান এবং পরিচালনা করেছেন প্রখ্যাত চিত্রনাট্যকার ইউনুস সাজাওয়াল। ছবিটি ২০১০ সালের অক্টোবরে চামুন্ডা ফিল্মসের ব্যানারে মুক্তি পেয়েছিল। ছবিতে প্রধান চরিত্রে অভিনয় করেছেন কে কে মেনন, রাজপাল যাদব, রিয়া সেন, শ্বেতা তিওয়ারী, রুখসার রহমান, অনিতা হাস্যনন্দনী, রিচা চাড্ডা, মৌসুমী উদেশী, হিতেন পেইন্টাল এবং আসিফ শেখ।   কাহিনীসংক্ষেপ  মুম্বাইয়ের আকর্ষণীয়তায় মুগ্ধ হয়ে, বেনি এবং বাবলু নামে দুই বন্ধু আলাদা আলাদা জায়গায় চাকরি নেয়: বেনি একটি পাঁচ তারকা হোটেলের বেলবয় হিসাবে এবং বাবলু একটি মহিলা পরিষেবা বারে ওয়েটার হিসাবে কাজ করে।  বেনি বিশ্বাস করে যে তার কাজটি বাবলুর চেয়ে ভালো এবং বারবার তাকে উপহাস করে। কিন্তু বেনির গর্ব ম্লান হয়ে যায় কারণ তারা উভয়ই বুঝতে পারে যে, যদিও তাদের কাজগুলি বাইরে থেকে আলাদা দেখায়, কিন্তু তাদের চাকারির ভিতর থেকে দেখতে অনেকটা একই রকম।  বেনি হোটেলে মাদকের অপব্যবহার থেকে শুরু করে রাজনৈতিক কেলেঙ্কারি পর্যন্ত বেশ কয়েকটি অপরাধমূলক কার্যকলাপকে প্রত্যক্ষ করে, অন্যদিকে বাবলু মহিলা বারের মানবিক দিকগুলো দেখেন। শেষ পর্যন্ত, সত্যটি তাদের উপলব্ধি হয় যে, পাঁচ তারকা হোটেলগুলি মহিলা বারগুলিরের অনুরূপ।   শ্রেষ্ঠাংশে    শিনার চরিত্রে শ্বেতা তিওয়ারী  বেনি কুট্টির চরিত্রে কে কে মেনন  বাবলু চরণ লাঠি চরিত্রে রাজপাল যাদব  নেগি চরিত্রে আসিফ শেখ  রিয়া চরিত্রে রিয়া সেন  মিসেস তেজওয়ানির চরিত্রে কিশোরী শাহানে  রাজু চরিত্রে হোসেন শেখ- বার মালিক  রনি চরিত্রে হিতেন পেইন্টাল  হেমা/পারভীন চরিত্রে রুখসার রহমান  এশা/সরিতা চরিত্রে অনিতা হাস্যনন্দনী  রণবীর চরিত্রে কিরণ জনজানি  ফেডোরা / মেরিনা চরিত্রে রিচা চাড্ডা  সনি/আকৃতি চরিত্রে অনংশা বিশ্বাস  রত্নাথ গায়কওয়াড় চরিত্রে অনন্ত জোগ  নৃত্যশিল্পী হিসাবে মৌশমি উদেশী  রবি পান্ডে - ডিজে রজার   সঙ্গীত  "জবসে দিল দিয়া হ্যায়" -  হিমানি কাপুর, সুখবিন্দর সিং "ডলি" - কল্পনা পাটোয়ারী, মাস্টার সেলিম   তথ্যসূত্র    বহিঃসংযোগ   বেনি এবং বাবলু অভিনেতা ও কলাকুশলীদের বিস্তারিত - বলিউড হাঙ্গামা  বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:চলচ্চিত্র পরিচালনা করেছেন আনন্দ রাজ আনন্দ বিষয়শ্রেণী:২০১০-এর চলচ্চিত্র
আহমদ দিরিয়ে (  , ; জন্ম ১৯৭২) যিনি আহমেদ উমর বা আবু উবাইদাহ আল-সোমালি নামেও পরিচিত।তিনি সোমালিয়ার ইসলামপন্থী সশস্ত্র গোষ্ঠী আল-শাবাবের আমির। ২০১৪ সালে আল-শাবাবের নেতা আহমেদ গোদানের মৃত্যুর পর আহমদ দিরিয়ে সংগঠনটির প্রধান হন। ২০২২ সালে মার্কিন পররাষ্ট্র দপ্তর তাকে সন্ত্রাসী হিসেবে ঘোষণা করে।    জীবনী   আহমেদ দিরিয়ে ১৯৭২ সালে সোমালিয়ার (পূর্বে সোমালি গণতান্ত্রিক প্রজাতন্ত্র ) এল বুরে জন্মগ্রহণ করেন।  ধারণা করা হয় তার বয়স পঞ্চাশের কোঠায় এবং সোমালিয়ার কিসমায়ো অঞ্চলের দির বংশের বিজামাল উপগোষ্ঠীর সদস্য।  আফ্রিকা কনফিডেনশিয়াল অনুসারে তিনি আহমেদ আবদি গোদানের চাচাতো ভাই।  ২০০৬ সালে সোমালিয়ায় ইথিওপিয়ান আক্রমণের পর আল-শাবাবের মধ্যে বেশ কয়েকটি পদে দায়িত্ব পালন করেন দিরিয়ে। তিনি ছিলেন গ্রুপ ইন্টেলিজেন্স সার্ভিস, আমনিয়াত-এর 'প্রতিষ্ঠাতা প্রধান'।  ২০০৮ সালে তিনি নিম্ন যুবা অঞ্চলের ডেপুটি গভর্নর এবং ২০০৯ সালে আল-শাবাবের বে এবং বাকুল অঞ্চলের গভর্নর হিসেবে দায়িত্ব পালন করেন। ২০১৩ সাল নাগাদ, তিনি গোদানের একজন সিনিয়র উপদেষ্টা ছিলেন এবং আল-শাবাবের "অভ্যন্তরীণ বিভাগে" দায়িত্ব পালন করেছিলেন, যেখানে তিনি গোষ্ঠীর অভ্যন্তরীণ কার্যকলাপ তদারকি করতেন। মার্কিন পররাষ্ট্র দপ্তরের মতে, তিনি আল-কায়েদার বৃহত্তর বৈশ্বিক আকাঙ্ক্ষার একটি উপাদান হিসেবে সোমালিয়ায় আল-শাবাবের সন্ত্রাসী হামলার জন্য গোডেনের দৃষ্টিভঙ্গি ভাগ করে নেন।    আল-শাবাবের আমির (২০১৪-বর্তমান)   ২০১৪ সালের সেপ্টেম্বরে মার্কিন বিমান হামলায় গোদানে নিহত হওয়ার পর দিরিয়েকে আল-শাবাবের নেতা হিসেবে মনোনীত করা হয়।  গোদানের অনুগতদের দ্বারা নির্বাচিত হলেও, দিরিয়ে তাৎক্ষণিকভাবে তার নেতৃত্বের দ্বারা বিচ্ছিন্ন হয়ে পড়া বিদ্রোহী নেতাদের সাথে যোগাযোগ করেন, যেমন ফুয়াদ কালাফ এবং গোদানের অধীনে পূর্বে কারাবন্দী থাকা কয়েক ডজন শাবাব কমান্ডারকে মুক্তি দেন।  পূর্ববর্তী বছরগুলিতে ঘটে যাওয়া গুরুতর বিভেদ দূর করার জন্য তিনি একটি অভ্যন্তরীণ পুনর্মিলন প্রক্রিয়া শুরু করেছিলেন।  ২০১৪ সালে আল-কায়েদা গ্রুপগুলির দ্রুত উত্থানের সময়, আবদুকাদির মোহাম্মদ আবদুকাদির দিরিয়েকে আল-কায়েদা থেকে ইসলামিক স্টেট অফ ইরাক অ্যান্ড সিরিয়ার প্রতি আনুগত্য পরিবর্তন করার জন্য ব্যর্থভাবে চাপ দেন। আমিরের পদে অধিষ্ঠিত হওয়ার পর, দিরিয়ে আল-কায়েদার প্রতি আল-শাবাবের আনুগত্য পুনর্ব্যক্ত করেন।   সোমালিয়ায় আমেরিকান সেনারা যেখান থেকে কাজ করে, সেই বালেদোগল বিমানঘাঁটিতে হামলার একটি ভিডিওতে ২০১৯ সালে আল-শাবাবের নেতা হিসেবে তিনি প্রথম প্রকাশ্যে উপস্থিত হন।  ২০২৪ সালের নভেম্বরের গোড়ার দিকে, দিরিয়ে ৪৫ মিনিটের একটি বক্তৃতা প্রকাশ করে সোমালিয়ার উপকূলে নৌ প্রবেশাধিকারের জন্য ইথিওপিয়ার প্রচেষ্টার নিন্দা জানান এবং দাবি করেন যে ইথিওপিয়া সোমালিয়ার জলসীমা দখলের প্রস্তুতির চূড়ান্ত পর্যায়ে রয়েছে। তিনি সোমালিয়ার প্রেসিডেন্ট হাসান শেখ মোহামুদ এবং অন্যান্য আঞ্চলিক নেতাদের অপসারণের আহ্বান জানান। তিনি তাদের অভিযুক্ত করেন যে তারা মোগাদিশু, বাইদোয়া, গারোওয়ে এবং হারগেইসাতে ইথিওপিয়াকে স্বাগত জানিয়েছে। দিরিয়ে বলেন যে এই নেতারা সোমালি অঞ্চল ( ওগাদেন ) কে ইথিওপীয় অঞ্চল হিসেবে স্বীকৃতি দিয়েছেন। অবশেষে তিনি  আফ্রিকার শৃঙ্গ জুড়ে তরুণদের ইথিওপিয়ার বিরুদ্ধে আল-শাবাবের সাথে অস্ত্র ধারণের আহ্বান জানান।    আরো দেখুন    বিচার বিভাগ থেকে নিখোঁজ পলাতকদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ইসলামী সন্ত্রাসী গোষ্ঠীর নেতা বিষয়শ্রেণী:আল-কায়েদা নেতা বিষয়শ্রেণী:১৯৭২-এ জন্ম বিষয়শ্রেণী:অপর্যালোচিত অনুবাদসহ পাতা
অঞ্জুম মৌদগিল (জন্মঃ ৫ই জানুয়ারি, ১৯৯৪) একজন ভারতীয় ক্রীড়া শ্যুটার। তিনি চন্ডীগড়ের বাসিন্দা এবং পাঞ্জাব রাজ্যের প্রতিনিধিত্ব করেন।   প্রাথমিক জীবন  চন্ডীগড়ের স্যাক্রেড হার্ট সিনিয়র সেকেন্ডারি স্কুলে পড়াকালীন, অঞ্জুম শুটিং শুরু করেন। তিনি চন্ডীগড়ের ডিএভি কলেজ থেকে মানবিক বিষয়ে স্নাতক এবং স্নাতকোত্তর শেষ করেছেন। তিনি ক্রীড়া মনোবিজ্ঞানে স্নাতকোত্তর করেছেন। তিনি একজন বিমূর্ত চিত্রশিল্পী এবং তার অনেকগুলি শিল্পকর্ম বিক্রি হয়েছে।  তিনি পাঞ্জাব পুলিশের সাব-ইন্সপেক্টর পদে কর্মরত।   কর্মজীবন    ২০১৬  তিনি ২০১৬-র মিউনিখ বিশ্বকাপে নবম স্থান পেয়েছিলেন এবং বিশ্ব বিশ্ববিদ্যালয় চ্যাম্পিয়নশিপে রৌপ্য পদক। এছাড়া দক্ষিণ এশিয়ান গেমসে স্বর্ণপদক জয় করেছিলেন।   ২০১৭  সজ্জন সিং সেঠি স্মৃতি মাস্টার্সের ১০ মিটার এয়ার রাইফেল বিভাগে রৌপ্য পদক জয়ে করেন তিনি।   ২০১৮  তিনি আইএসএসএফ মেক্সিকো-বিশ্বকাপে মহিলাদের ৫০ মিটার রাইফেল ৩-পজিশন বিভাগে রৌপ্যপদক জিতেছিলেন। কমনওয়েলথ গেমসে তিনি ৩-পোসিসন্স বিভাগে ৪৫৫.৭ পয়েন্ট অর্জন করে রৌপ্যপদক জয় করেন। যোগ্যতার রাউন্ডে, তিনি কমনওয়েলথ বাছাই রেকর্ডটি একটি উল্লেখযোগ্য ব্যবধানে ভঙ্গ করেছিলেন। তার স্কোর ছিল ৫৮৯ (হাটু গেড়ে-১৯৬, প্রোন-১৯৯ এবং দাড়িয়ে-১৯৪) চ্যাঙ্গওয়ানে আয়োজিত বিশ্ব চ্যাম্পিয়নশিপে ১০মিটার এয়ার রাইফেল বিভাগে রৌপ্য জয় করে, টোকিও অলিম্পিক ২০২০-র জন্যে কোটা অর্জন করেন।   ২০১৯  ২০১৯-এর ১লা মে, অঞ্জুম আইএসএসএফ র‌্যাঙ্কিংয়ে মহিলাদের ১০ মিটার এয়ার রাইফেল বিভাগে দ্বিতীয় স্থানে আসেন। এছাড়া মহিলাদের ৫০ মিটার ৩ পোজিসন্স-এ তিনি ভারতের শ্রেষ্ঠ মহিলা শ্যুটার।  ২০২০  অঞ্জুম ২০২০-র টোকিও অলিম্পিকসে অংশগ্রহণ করবেন ৫০ মিটার রাইফেল-৩ পোজিসন্স বিভাগে। এর পাশাপাশি তিনি ১০ মিটার এয়ার রাইফেল বিভাগেও অংশ নিতে পারেন দলগত প্রয়োজনের উপর ভিত্তি করে।   পুরস্কার  অঞ্জুম হলেন  ২০১৯-এর অর্জুন পুরস্কারের জন্য বাছাই কমিটি দ্বারা নির্বাচিত উনিশ জন অ্যাথলিটদের মধ্যে অন্যতম।   তথ্যসূত্র    বহিঃসংযোগ     বিষয়শ্রেণী:ভারতীয় নারী ক্রীড়া শুটার বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:ভারতীয় অলিম্পিক শুটার বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:অর্জুন পুরস্কার প্রাপক
লোহালিয়া সেতু বাংলাদেশের পটুয়াখালী শহরের পূর্ব দিকে লোহালিয়া নদীর উপর নির্মিত একটি সড়ক সেতু। সেতুটির মোট দৈর্ঘ্য । ২০১১ সালে সেতুটির নির্মাণ কাজ শুরু হয় এবং ২০২৩ সালে নির্মাণ কাজ শেষ হয়।   ইতিহাস   ২০০৮ সালে স্থানীয় সরকার বিভাগ (এলজিডি) পটুয়াখালীর গলাচিপা–কলাগাছিয়া সড়কের লোহালিয়া নদীর উপর এই সেতু নির্মাণের উদ্যোগ নেয়। তখন সেতুটির নির্মাণব্যয় ধরা হয়েছিল  ৪৬ কোটি বাংলাদেশী টাকা। ২০১১ সালের ৯ নভেম্বর সেতু নির্মাণের কার্যাদেশ আসে এবং নির্মাণকাজ শুরু হয়। সেতু নির্মাণের শুরুতেই  ভূমি অধিগ্রহণ করা হয়। এই ভূমি অধিগ্রহণে ৩ কোটি ৭৫ লাখ ২২ হাজার ৩৭৯ বাংলাদেশী টাকা ব্যয় হয়।  ২০১৪ সালে সেতুর নির্মাণ কাজ শেষ হওয়ার কথা ছিল। কিন্তু ৫৫ শতাংশ কাজ শেষ হলে ২০১৪ সালের ১ অক্টোবর স্থানীয় সরকার বিভাগ, পল্লী উন্নয়ন ও সমবায় বিভাগ এবং নৌ পরিবহন মন্ত্রণালয়ের আন্তমন্ত্রণালয়ের সভার সিদ্ধান্তে সেতুর নির্মাণকাজ বন্ধ করে দেওয়া হয়। প্রথমদিকে নদী থেকে সেতুর উচ্চতা ছিল । সেতু নির্মাণের অনুমোদন দেওয়ার সময় পায়রা বন্দরের কথা বিবেচনা করা হয়নি। পায়রা বন্দর নির্মাণের ফলে ভবিষ্যতে লোহালিয়া নদীতে পণ্যবাহী জাহাজ চলাচল করবে। তাই উচ্চতা কম হওয়ায় সেতুর নির্মাণকাজ বন্ধ করে দেয়।  পরবর্তীতে পায়রা বন্দরের কথা বিবেচনা করে নদী থেকে সেতুর উচ্চতা  করা হয়। ২০১৯ সালের আগস্টে পুণরায় নির্মাণ কাজ শুরু হয়। ২০২০ সালের ডিসেম্বর মাসে কাজ শেষ হওয়ার কথা ছিল কিন্তু করোনা মহামারি কারণে নির্মাণ কাজের মেয়াদ বাড়ানো হয়।  ২০২৩ সালের ৩০ জুন স্থানীয় সরকার প্রকৌশল অধিদপ্তর সেতু নির্মাণ কাজ সম্পন্ন করেন। বাংলাদেশের সাবেক প্রধানমন্ত্রী শেখ হাসিনা ২০২৩ সালের ১০ নভেম্বর গণভবন থেকে ভিডিও কনফারেন্সের মাধ্যমে সেতু উদ্বোধন করেন।   তথ্যসূত্র   বিষয়শ্রেণী:২০২৩-এ সম্পন্ন সেতু বিষয়শ্রেণী:পটুয়াখালী সদর উপজেলা বিষয়শ্রেণী:বাংলাদেশের সড়ক সেতু বিষয়শ্রেণী:পটুয়াখালী জেলার পরিবহনব্যবস্থা বিষয়শ্রেণী:বরিশাল বিভাগের সেতু
নিশা সিং, যিনি পেশাগতভাবে নিশা বানো নামে পরিচিত, একজন ভারতীয় অভিনেত্রী এবং গায়িকা। তিনি পাঞ্জাবি বিনোদন জগতে কাজ করেন। তিনি জাট এয়ারওয়েজ ছবির মাধ্যমে তাঁর পাঞ্জাবি চলচ্চিত্র জীবন শুরু করেন। অমর সিং চমকিলা ছিল  হিন্দি চলচ্চিত্র জগতে তাঁর অভিষেক ছবি।   প্রাথমিক কর্মজীবন  নিশা সিং, যিনি নিশা বানো নামেও পরিচিত, ভারতের পাঞ্জাবের মানসায় জন্মগ্রহণ করেন।  তিনি পাঞ্জাবের মানসার যোগেশ মেমোরিয়াল পাবলিক স্কুলে তাঁর স্কুলজীবন শেষ করেন। স্কুলজীবনে তিনি শিল্প ও সাংস্কৃতিক কর্মকাণ্ডে খুবই সক্রিয় ছিলেন। তিনি মানসার এসডি কলেজ থেকে স্নাতক সম্পন্ন করেছেন। কলেজ যুব উৎসবে গিদ্ধায় তিনি অনেক পুরস্কার জিতেছেন। পাঞ্জাবি টেলিভিশন ধারাবাহিকে ভগবন্ত মান-এর সাথে অভিনয় করে তিনি টেলিভিশন জগতে পদার্পণ করেন। এরপর তিনি বিন্নু ধিলন এবং করমজিৎ আনমোলের সাথে বিশ্বের বিভিন্ন মঞ্চে কাজ করেছেন।    কর্মজীবন    অভিনয় জীবন  নিশা বানো তাঁর অভিনয় জীবন শুরু করেন চ্যানেল এমএইচ১-এ প্রচারিত "হাসদে হাসাঁদে রাভো" নামক একটি টিভি অনুষ্ঠানের মাধ্যমে। পরবর্তীতে, তিনি " জাট অ্যাণ্ড জুলিয়েট " ছবি দিয়ে তাঁর চলচ্চিত্র যাত্রা শুরু করেন। তিনি "জাট এয়ারওয়েজ", " ভাজি ইন প্রবলেম ", "জাট বয়েজ - পুট জত্তান দে", " আংরেজ ", " ফের মামলা গাদবাদ গাদবাদ ", "বাজ", " টেশান ", " নিক্কা জাইলদার ", "মাঞ্জে বিস্ত্রে" , পুয়াদা এবং আরও অনেকের মতো পাঞ্জাবি সিনেমাতে অভিনয় করেছেন। তিনি ২০২৪ সালে ইমতিয়াজ আলীর ছবি অমর সিং চামকিলা দিয়ে তার বলিউড অভিনয় জীবন শুরু করেন।    সঙ্গীত জীবন  অভিনয়ের পাশাপাশি, নিশা বানো করমজিৎ আনমোলের সাথে দ্বৈত সঙ্গীত গাওয়ার জন্য বিখ্যাত। তিনি পাঞ্জাবি চলচ্চিত্রের জন্য নেপথ্য গায়িকা হিসেবে বিভিন্ন পাঞ্জাবি গান গেয়েছেন, তার মধ্যে আছে"মর্নি", "মাই চাডতা", "মেরে ওয়ালা জাট" ।[ তথ্যসূত্র প্রয়োজন ]   চলচ্চিত্র তালিকা    চলচ্চিত্র  +টীকা  † যেসব চলচ্চিত্র এখনও মুক্তি পায়নি, সেগুলোকে বোঝায়  Year  Title  Role  Notes2012Jatt &amp; JulietGuest appearance2013Jatt AirwaysBijliDebut FilmBhaji in ProblemJatt Boys Putt Jatt DeBaani2015AngrejGolo Maado's friend2016TeshanNikka ZaildarShanti2017Dangar Doctor JellyLaajo2018Laavan PhereSattiCarry on Jatta 2SharanAate Di ChidiLaatuMaanoMarriage PalaceJeetiYaar Belly2019Do Dooni PanjJagga's sisterSurkhi BindiDeepiNikka Zaildar 3Shanti2021PuaadaJaggi's sisterShava Ni Girdhari LalKuljeet's sister2022Ni Main Sass KuttniYich Bolunga TereTere Layi2023Ji Wife JiKiranPyar Hai Darma (PHD)Nigah Marda Ayi VeJessica SandhuKi Main Jhooth Boleya???2024Amar Singh ChamkilaSoniaDebut Hindi Film   তথ্যসূত্র    বহিঃ সংযোগ   বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:পাঞ্জাবি সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:পাঞ্জাব, ভারতের অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)